Ananging kita mangertosi bilih samangke, solah bawa saha tindak tanduk para mudha sampun tebih saking tatakrami. Pramila, boten mokal bilih polah tingkah lare samangke ndadosaken jiwa ingkang brangasan, tegel, saha mentalan. Kathah pawartas saking kalawarti ingkang nggambaraken tindak tanduk saha solah bawa para mudha ingkang ndamel kuciwa. Tuladhanipun sampun kathah sanget, kados ta, para muda ingkang boten anggadahi raos pekewed rikala nembe pacangan. Wusana, boten saged ngrampungaken anggenipun ngangsu kawruh wonten pawiyatan. Kathah pawartas ugi ingkang nyebataken para mudha ingkang sampun kejiret donyaning narkoba. Wonten ugi, ingkang ndamel geng utawi kelompok, kados ta geng motor saking Bandung.